Na temelju članka 18. Zakona o proračunu («Narodne novine br.  144/21)  te članka 29. st. 4. Statuta Općine (Službeni vjesnik Vukovarsko-srijemske županije 13/09, 2/13, 24/14,  8/18 i 4/21) i članka 84. Poslovnika Općinskog vijeća (Službeni vjesnik Vukovarsko-srijemske županije 13/09, 2/13, 8/18 i 2/22), Općinsko vijeće na svojoj 7. sjednici održanoj dana 17. prosinca 2025. godine donosi
O  D  L  U  K  U

o izvršenju Proračuna Općine Cerna za 2026. godinu

I. OPĆE ODREDBE

Članak 1.

Ovom se odlukom uređuje struktura prihoda i primitaka te rashoda i izdataka Proračuna Općine Cerna za 2026. godinu (u daljnjem tekstu: Proračun), njegovo izvršavanje, opseg zaduživanja i jamstava Općine Cerna (u daljnjem tekstu: Općina), upravljanje dugom te financijskom i nefinancijskom imovinom, prava i obveze korisnika proračunskih sredstava, pojedine ovlasti Općinskog načelnika (u daljnjem tekstu: Načelnik ) , u izvršavanju Proračuna te druga pitanja u izvršavanju Proračuna.

II. STRUKTURA PRORAČUNA

Članak 2.

Proračun Općine Cerna za 2026. godinu sastoji se od sljedećih dijelova:

· Općeg dijela Proračuna

· Posebnog dijela Proračuna

· Financijske projekcije za razdoblje 2027.-2028.

Članak 3.

Opći dio Proračuna sastoji se od računa prihoda i rashoda te Računa financiranja, Posebni dio sadrži raspored rashoda prema organizacijskog, ekonomskoj i funkcijskoj i programskoj klasifikaciji.

U računu prihoda i rashoda iskazani su prihodi poslovanja i prihodi od prodaje nefinancijske imovine, te rashodi poslovanja i rashodi za nabavu nefinancijske imovine.

U Računu financiranja iskazani su primici od financijske imovine te izdaci za financijsku imovinu i otplate zajmova.

Članak 4.

Projekcija prihoda i rashoda za dvogodišnje razdoblje sadrži prihode i rashode za 2027. - 2028. godinu koji su procijenjeni prema smjernicama  i uputama Ministarstva financija.

III. IZVRŠAVANJE PRORAČUNA

Članak 5.

Za izvršenje Proračuna u cjelini je odgovoran nositelj izvršne vlasti – načelnik.

Općinski načelnik svojom odlukom  odobrava isplatu sredstava korisnicima  predviđenim Proračunom.
Članak 6.

Proračunska sredstva koristit će se samo za namjene koje su određene Proračunom i to do visine utvrđene u njegovom Posebnom dijelu, na razdjelima i pozicijama, a u svemu prema načelima štednje i racionalnog korištenja ostvarenih sredstava.

Članak 7.

Općinski načelnik može izvršiti preraspodjelu sredstava na proračunskim stavkama unutar razdjela ili između razdjela najviše do 5% rashoda i izdataka na stavci koja se umanjuje. Općinski načelnik će o izvršenoj preraspodjeli izvještavati Općinsko vijeće u sklopu polugodišnjeg i godišnjeg izvještaj o izvršenju proračuna.
Članak 8.

Ako se primjenom privremenih mjera ne uravnoteži Proračun, njegovo uravnoteženje, odnosno preraspodjelu, utvrdit će Općinsko vijeće izmjenama i dopunama Proračuna.

Članak 9.

Pogrešno ili više uplaćeni prihodi u Proračunu vraćaju se uplatiteljima na teret tih prihoda.

IV.  PRORAČUNSKA ZALIHA

Članak 10.

Hitni i nepredvidivi rashodi koji se pojave tokom proračunske godine podmirivat će se iz sredstava tekuće zalihe. U Proračunu su utvrđenja sredstva za proračunsku zalihu.

O korištenju sredstava tekuće zalihe načelnik izvještava Općinsko vijeće polugodišnje.

Ako se tokom godine na temelju propisa smanji nadležnost korisnika što zahtjeva smanjena sredstva ili korisnik bude ukinut, neutrošena sredstva za njegove izdatke se prenose u tekuću zalihu proračuna.

V. OPĆINSKA IMOVINA, ZADUŽIVANJE, JAMSTVA

Članak 11.

Stanje imovine utvrđuje se jedanput godišnje, prilikom popisa koji je sastavni dio Izvješća na dan 31. prosinca tekuće godine.

Općinski načelnik imenuje Komisiju za popis općinske imovine i donosi Odluku o prihvaćanju Izvješća o obavljenom popisu.

Članak 12.

Za premošćivanje jaza nastalog zbog različite dinamike priljeva sredstava i dospijeća obveza, općinski načelnik može se zadužiti uzimanjem zajma ili kredita kod poslovne banke kod koje Općina ima otvoren račun samo na temelju Odluke Općinskog vijeća o kratkoročnom zaduženju, najduže do 12 mjeseci bez mogućnosti daljnjeg reprograma ili zatvaranja postojećih obveza po kratkoročnim kreditima ili zajmovima uzimanjem novih kratkoročnih kredita ili zajmova, a najviše do ukupne visine  od 1.300.000,00 €.“
Članak 13.

Općina Cerna u 2026. godini ne planira dugoročno kreditno zaduženje.
Članak 14.

Općina se može dugoročno zadužiti za kapitalna ulaganja – investicije koja se financira iz njezina proračuna, a koju potvrdi Općinsko vijeće uz prethodnu suglasnost Vlade.

Ugovor o zaduživanju sklapa općinski načelnik na osnovi donesenog proračuna, uz prethodno mišljenje Ministarstva financija i suglasnost Vlade.

Suglasnost iz stavka 1. ovog članka obvezni je prilog ugovora o zaduživanju.

Članak 15.

(1) Ukupni iznos zaduženja u 2026. godini može iznositi najviše do 20% ostvarenih prihoda u godini koja prethodi godini u kojoj se zadužuje.

(2) Ukupna godišnja obveza otplate duga općine  može iznositi najviše 20% ostvarenih prihoda u godini koja prethodi godini u kojoj se zadužuje.

(3) U iznos ukupne godišnje obveze iz stavka 2. ovoga članka uključen je iznos godišnjeg anuiteta po kreditu, obveze na osnovu danih jamstava, te neplaćene obveze iz prethodnih godina.

(4) Pod ostvarenim proračunskim prihodima podrazumijevaju se ostvareni prihodi općine iz članka 11. Zakona o proračunu, umanjeni za prihode i primitke:

1. od domaćih i inozemnih  pomoći i donacija iz državnog proračuna i proračuna drugih jedinica lokalne i područne (regionalne) samouprave,

2.  iz posebnih ugovora: sufinanciranje građana za mjesnu samoupravu,

3. od domaćeg i inozemnog zajma.

VI.   PROMJENA FINANCIRANJA TOKOM GODINE

Članak 16.

Proračunska sredstva se koriste samo za namjene koje su predviđene proračunom i to do visine utvrđene u njegovom Posebnom dijelu te se ne mogu preraspodijeliti osim pod uvjetima i na način predviđen ovom Odlukom.

Ako tokom 2026. nastanu nove obveze za Proračun, sredstva za njihovu provedbu se mogu osigurati isključivo na temelju Izmjena i dopuna Proračuna koje donosi Općinsko vijeće Općine Cerna.

VII. PRORAČUNSKI NADZOR

Članak 17.

U uredu načelnika obavlja se  proračunski nadzor zakonitosti, svrhovitosti i pravodobnosti korištenja proračunskih sredstava.

VIII. ZAVRŠNA ODREDBA

    Članak 18.

Ova odluka stupa na snagu danom objave u Službenom vjesniku Vukovarsko-srijemske županije, a primjenjuje se od 01. 01. 2026. godine.

